Παράρτημα

Διαδικασία ενημέρωσης και διαβουλεύσεων για την έγκριση ορισμένων αποφάσεων και άλλων μέτρων που πρέπει να ληφθούν κατά την περίοδο πριν την pqosw~qgsg

I

1. 1. Για να εξασφαλισθεί η πρέπουσα ενημέρωση του Βασιλείου της Νορβηγίας, της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας που θα καλούνται στο εξής «προσχωρούντα κράτη», κάθε πρόταση ή ανακοίνωση της Επιτροπής των Ευρωπαϊκών Κοινοτήτων, η οποία μπορεί να οδηγήσει σε αποφάσεις του Συμβουλίου της Ευρωπαϊκής Ένωσης κοινοποιείται στα προσχωρούντα κράτη αφού διαβιβασθεί στο Συμβούλιο.

2. Οι διαβουλεύσεις γίνονται μετά από αιτιολογημένη αίτηση ενός προσχωρούντος κράτους, το οποίο εκθέτει σαφώς τα συμφέροντά του ως μελλοντικού μέλους της Ένωσης και διατυπώνει τις παρατηρήσεις του.

3. Για τις αποφάσεις διαχείρισης δεν πρέπει, κατά κανόνα, να γίνονται διαβουλεύσεις.

4. Οι διαβουλεύσεις γίνονται στα πλαίσια προσωρινής επιτροπής που αποτελείται από αντιπροσώπους της Ένωσης και των προσχωρούντων κρατών.

5. Από την πλευρά της Ένωσης, μέλη της προσωρινής επιτροπής είναι τα μέλη της Επιτροπής των Μονίμων Αντιπροσώπων ή πρόσωπα που αυτοί ορίζουν για το σκοπό αυτό. Η Επιτροπή των Ευρωπαϊκών Κοινοτήτων καλείται να εκπροσωπηθεί στις εργασίες αυτές.

6. Η προσωρινή επιτροπή επικουρείται από τη γραμματεία της διάσκεψης, της οποίας η θητεία παρατείνεται για το σκοπό αυτό.

7. Οι διαβουλεύσεις γίνονται κατά κανόνα όταν από τις προπαρασκευαστικές εργασίες σε επίπεδο Ένωσης για την έκδοση αποφάσεων του Συμβουλίου έχουν προκύψει κοινές κατευθύνσεις που επιτρέπουν την επωφελή διεξαγωγή διαβουλεύσεων.

8. Αν εξακολουθούν να υφίστανται σοβαρές δυσχέρειες μετά τις διαβουλεύσεις, το θέμα μπορεί να τεθεί σε υπουργικό επίπεδο, μετά από αίτηση ενός από τα προσχωρούντα κράτη.

9. Οι ανωτέρω διατάξεις εφαρμόζονται κατ' αναλογία στις αποφάσεις του Συμβουλίου των Διοικητών της Ευρωπαϊκής Τράπεζας Επενδύσεων.

10. Η διαδικασία που προβλέπεται στις ανωτέρω παραγράφους εφαρμόζεται επίσης σε κάθε απόφαση που λαμβάνουν τα προσχωρούντα κράτη, η οποία θα μπορούσε να έχει επιπτώσεις στις υποχρεώσεις που προκύπτουν από την ιδιότητά τους ως μελλοντικών μελών της Ένωσης.

II

1. Η διαδικασία που προβλέπεται στο σημείο Ι εφαρμόζεται κατ' αναλογία στα σχέδια αποφάσεων του Συμβουλίου περί καθορισμού κοινών θέσεων σύμφωνα με την έννοια του άρθρου I 2 της Συνθήκης για την Ευρωπαϊκή Ένωση ή περί θεσπίσεως κοινών δράσεων σύμφωνα με την έννοια του άρθρου Ι 3, υπό την επιφύλαξη των εξής διατάξεων:

2. Η Προεδρία εφιστά την προσοχή των προσχωρούντων κρατών lek~m στα εν λόγω σχέδια.

3. Οι διαβουλεύσεις μπορούν να πραγματοποιηθούν με μορφή ανταλλαγής τηλεομοιοτυπημένων μηνυμάτων, εκτός εάν ένα προσχωρούν κράτος μέλος προβάλλει αιτιολογημένες αντιρρήσεις.

4. Εάν οι διαβουλεύσεις πραγματοποιηθούν στα πλαίσια της προσωρινής επιτροπής, τα μέλη της εν λόγω επιτροπής που ανήκουν στην Ένωση, μπορούν να είναι, όπου ενδείκνυται, μέλη της Πολιτικής Επιτροπής.

III

1. Η διαδικασία που προβλέπεται στο σημείο Ι εφαρμόζεται κατ' αναλογία στα σχέδια αποφάσεων του Συμβουλίου περί καθορισμού κοινών θέσεων ή θεσπίσεως κοινών δράσεων σύμφωνα με την έννοια του άρθρου Κ 3 της Συνθήκης για την Ευρωπαϊκή Ένωση καθώς και στην κατάρτιση συμβάσεων όπως προβλέπεται στο εν λόγω άρθρο, υπό την επιφύλαξη των εξής διατάξεων:

2. Η Προεδρία εφιστά την προσοχή των προσχωρούντων κρατών μελών στα εν λόγω σχέδια.

3. Εάν οι διαβουλεύσεις πραγματοποιηθούν στα πλαίσια της προσωρινής επιτροπής, τα μέλη της εν λόγω επιτροπής που ανήκουν στην Ένωση, μπορούν να είναι, όπου ενδείκνυται, μέλη της επιτροπής του άρθρου Κ 4 της Συνθήκης για την Ευρωπαϊκή Ένωση.

IV

Το Βασίλειο της Νορβηγίας, η Δημοκρατία της Αυστρίας, η Δημοκρατία της Φινλανδίας και το Βασίλειο της Σουηδίας λαμβάνουν τα αναγκαία μέτρα ώστε η προσχώρησή τους στις συμφωνίες ή συμβάσεις που αναφέρονται στο άρθρο 4 παράγραφος 2 και στο άρθρο 5 παράγραφος 2 της Πράξης περί των όρων προσχωρήσεως και των προσαρμογών των συνθηκών να συμπέσει, στο μέτρο του δυνατού και υπό τους όρους που προβλέπονται στην Πράξη αυτή, με την έναρξη ισχύος της συνθήκης προσχώρησης.

Εφόσον συμφωνίες ή συμβάσεις μεταξύ των κρατών μελών, οι οποίες αναφέρονται στο άρθρο 3, δεύτερη φράση, στο άρθρο 4 παράγραφος 1 και στο άρθρο 4 παράγραφος 2, υπάρχουν μόνο ως σχέδια, δεν έχουν υπογραφεί και πιθανώς δεν μπορούν να υπογραφούν κατά την περίοδο πριν την προσχώρηση, τα προσχωρούντα κράτη θα κληθούν να συμμετάσχουν, μετά την υπογραφή της συνθήκης για την προσχώρηση και σύμφωνα με τις κατάλληλες διαδικασίες, στην επεξεργασία των σχεδίων αυτών με πνεύμα θετικό και με τρόπο που να διευκολύνεται η σύναψή τους.

V

Όσον αφορά τη διαπραγμάτευση μεταβατικών πρωτοκόλλων και πρωτοκόλλων προσαρμογής με τις αντισυμβαλλόμενες χώρες που αναφέρονται στα άρθρα 59, 76, 102 και 128 της Πράξης περί των όρων προσχωρήσεως, οι εκπρόσωποι των προσχωρούντων κρατών συμμετέχουν στις εργασίες ως παρατηρητές, στο πλευρό των εκπροσώπων των παρόντων κρατών μελών.

Ορισμένες από τις μη προτιμησιακές συμφωνίες που έχει συνάψει η Κοινότητα και των οποίων η διάρκεια ισχύος εκτείνεται πέρα από την 1η Ιανουαρίου 1986 θα μπορούν να αναπροσαρμοστούν ή να διαρρυθμιστούν ώστε να ληφθεί υπόψη η διεύρυνση της Ένωσης. Τις προσαρμογές ή τις διαρρυθμίσεις αυτές διαπραγματεύεται η Κοινότητα, με τη συμμετοχή των αντιπροσώπων των προσχωρούντων κρατών σύμφωνα με τη διαδικασία που αναφέρεται στο προηγούμενο εδάφιο.

VI

Τα θεσμικά όργανα καταρτίζουν εγκαίρως τα κείμενα που αναφέρονται στο άρθρο 170 της πράξης περί των όρων προσχωρήσεως και των προσαρμογών των συνθηκών.